PMIndiaData/PMIndiaSum huggingface dataset:
প্রধানমন্ত্রী জাতীয় পুলিশ স্মারক জাতির উদ্দেশে সমর্পণ করলেন : সুভাষ চন্দ্র বোস নামাঙ্কিত পুরস্কার ঘোষণা করলেন

প্রধানমন্ত্রী শ্রী নরেন্দ্র মোদী আজ (২১শে অক্টোবর, ২০১৮) পুলিশ স্মৃতিরক্ষা দিবসে জাতীয় পুলিশ স্মারক জাতির উদ্দেশে উৎসর্গ করলেন। প্রধানমন্ত্রী নেতাজী সুভাষ চন্দ্র বসুর নামাঙ্কিত পুরস্কার ঘোষণা করেন। বিপর্যয় মোকাবিলার কাজে যুক্ত থাকা ব্যক্তিদের এই সম্মান প্রদান করা হবে। বিপর্যয়ের হাত থেকে মানুষের জীবন রক্ষা করতে গিয়ে যাঁরা সাহসিকতার পরিচয় দেন, এখন থেকে প্রতি বছর তাঁদের সম্মানে এই পুরস্কার দেওয়া হবে। শ্রী নরেন্দ্র মোদী জাতীয় পুলিশ স্মারকে পুষ্পস্তবক প্রদান করেন এবং শহীদদের শ্রদ্ধা জানান। হট স্প্রিংস দুর্ঘটনায় প্রাণে রক্ষা পাওয়া তিনজনকে প্রধানমন্ত্রী সম্মানিত করেন। জাতীয় পুলিশ স্মারক সংগ্রহালয়ের আনুষ্ঠানিক উদ্বোধন করে ভিজিটর্স বুকে প্রধানমন্ত্রী স্বাক্ষর করেন। অনুষ্ঠানে প্রধানমন্ত্রী দেশের সেবায় জীবন উৎসর্গ করেছেন এমন বীর ও সাহসী পুলিশকর্মীদের কুর্ণিশ জানান। লাদাখের হট স্প্রিংস-এ যে বীর পুলিশকর্মীরা সাহসের সঙ্গে লড়াই করেছিলেন, প্রধানমন্ত্রী তাঁদের স্মরণ করেন এবং তাঁদের পরিবারবর্গ এবং প্রিয়জনদের প্রতি শ্রদ্ধাজ্ঞাপন করেন। জাতীয় পুলিশ স্মারক উৎসর্গ করতে পেরে প্রধানমন্ত্রী সন্তোষ প্রকাশ করে বলেন, স্মারকের মূল স্থাপত্যটি পুলিশবাহিনীর ক্ষমতা, সাহস ও সেবার প্রতি নিয়োজিত থাকার প্রতীক। তিনি আরও জানান যে জাতীয় পুলিশ স্মারকের সঙ্গে যুক্ত প্রতিটি বস্তু নাগরিকদের পুলিশ ও আধা-সামরিক বাহিনীর সাহসিকতা সম্বন্ধে শিক্ষা দেবে ও অনুপ্রেরণা যোগাবে। দেশে বর্তমানে যে শান্তি, নিরাপত্তা ও সমৃদ্ধির বাতাবরণ রয়েছে তা পুলিশ, আধা-সামরিক ও সামরিক বাহিনীর ত্যাগ ও অবিরাম প্রয়াসের ফলেই সম্ভব হয়েছে বলে প্রধানমন্ত্রী উল্লেখ করেন। জাতীয় ও রাজ্যস্তরের বিপর্যয় মোকাবিলা বাহিনীর অবদানের কথাও প্রধানমন্ত্রী উল্লেখ করেন। তিনি আরও বলেন, পুলিশ ও আধা-সামরিক বাহিনী বিপর্যয় মোকাবিলা বাহিনীর গুরুত্বপূর্ণ অঙ্গ এবং বিপর্যয় মোকাবিলার ক্ষেত্রে তারা অসাধারণ অবদান রাখে। প্রধানমন্ত্রী জানান, এনডিএ সরকার জাতীয় পুলিশ স্মারকের বিষয়টিকে গুরুত্ব দিয়েছে এবং এই স্মারক তৈরির কাজ ঠিক সময়মতো শেষ হয়েছে। তিনি বলেন, দেশ গঠনের কাজে যাঁরা গুরুত্বপূর্ণ ভূমিকা পালন করেন, তাঁদের যথোপযুক্ত সম্মান প্রদান সংক্রান্ত সরকারের চিন্তাধারার প্রতিফলন এই স্মারক। প্রযুক্তির গুরুত্বের ওপর জোর দিয়ে প্রধানমন্ত্রী পুলিশবাহিনীকে সেবা নিবৃত্তিতে প্রযুক্তি ও উদ্ভাবনের প্রয়োগের আহ্বান জানান। এই প্রসঙ্গে প্রধানমন্ত্রী পুলিশবাহিনীর আধুনিকীকরণ প্রকল্পের (এনপিএফ) কথা উল্লেখ করেন। আধুনিক প্রযুক্তি, যোগাযোগ ব্যবস্থা ও অত্যাধুনিক অস্ত্রশস্ত্র ব্যবহারের মাধ্যমে পুলিশবাহিনীর আধুনিকীকরণের জন্য এই প্রকল্প চালু করা হয়েছে। প্রধানমন্ত্রী বলেন, পুলিশ ও সমাজের মধ্যে যোগাযোগ আরও জোরদার করে তুলতে পুলিশবাহিনীকে গুরুত্বপূর্ণ ভূমিকা পালন করতে হবে। এই প্রসঙ্গে প্রধানমন্ত্রী প্রত্যেকটি পুলিশ স্টেশনকে আরও নাগরিক-বান্ধব করে তোলার আহ্বান জানান। জাতীয় পুলিশ স্মারকের বিভিন্ন অংশের মধ্যে একটি মূল স্থাপত্য রয়েছে এবং একটি ‘ওয়াল অফ ভ্যালর’ রয়েছে যেখানে সেইসব পুলিশকর্মীদের নাম খোদাই করা রয়েছে যাঁরা দায়িত্ব পালন করতে গিয়ে শহীদ হয়েছেন। এছাড়া, শহীদ পুলিশকর্মীদের স্মৃতিতে একটি অত্যাধুনিক সংগ্রহালয়ও স্থাপন করা হয়েছে। /
বেনারসে নির্মিয়মান ফ্লাইওভার ভেঙে জীবনহানির ঘটনায় প্রধানমন্ত্রীর শোক প্রকাশ

বেনারসে একটি নির্মিয়মান সেতু ভেঙে জীবনহানির ঘটনায় প্রধানমন্ত্রী শ্রী নরেন্দ্র মোদী গভীর শোক প্রকাশ করেছেন। এক বার্তায় তিনি আহতদের দ্রুত আরোগ্য কামনা করেছেন। আহতদের সবরকমের সাহায্য দেওয়ার ব্যাপারে প্রধানমন্ত্রী সংশ্লিষ্ট আধিকারিকদের প্রয়োজনীয় ব্যবস্থা গ্রহণের নির্দেশ দিয়েছেন। উত্তর প্রদেশের মুখ্যমন্ত্রী যোগী আদিত্যনাথের সঙ্গেও তাঁর কথাবার্তা হয়েছে পরিস্থিতি নিয়ে। উত্তর প্রদেশ সরকার পরিস্থিতির ওপর কড়া নজর রেখে চলেছে এবং ক্ষতিগ্রস্তদের সহায়তার জন্য বিভিন্ন উদ্যোগ নিচ্ছে বলেও প্রধানমন্ত্রী জানিয়েছেন। …
মহারাষ্ট্র সরকারে যে সকল মন্ত্রীরা নতুন শপথ নিয়েছেন, তাঁদের প্রধানমন্ত্রী অভিনন্দন

নয়াদিল্লি, ০৯ অগাস্ট, ২০২২ প্রধানমন্ত্রী শ্রী নরেন্দ্র মোদী মহারাষ্ট্র সরকারে আজ যে সকল মন্ত্রীরা শপথ নিয়েছেন, তাঁদের অভিনন্দন জানিয়েছেন। এক ট্যুইট বার্তায় প্রধানমন্ত্রী বলেন, “আজ যাঁরা মহারাষ্ট্র সরকারের মন্ত্রী হিসাবে শপথ নিয়েছেন, তাঁদের সকলকে অভিনন্দন। এই মন্ত্রিসভা প্রশাসনিকভাবে অভিজ্ঞতাসম্পন্ন ও সুশাসন দানে উৎসাহীদের এক অপূর্ব সম্মিলন। রাজ্যবাসীর সেবার জন্য তাঁদের আমি শুভেচ্ছা জানাই”।
কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে মন্ত্রিসভার শোক জ্ঞাপন

নয়াদিল্লী, ২৪ সেপ্টেম্বর, ২০২০ কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে শোক জ্ঞাপন করেছে কেন্দ্রীয় মন্ত্রিসভা। শ্রী সুরেশ সি অঙ্গদির স্মরণে মন্ত্রিসভায় ২ মিনিট নিরবতা পালন করা হয়। মন্ত্রিসভা আজ যে প্রস্তাবটি পাশ করেছে তা নিম্নরূপ : ‘২৩শে সেপ্টেম্বর (বুধবার) নতুন দিল্লীতে কেন্দ্রীয় রেল প্রতিমন্ত্রী শ্রী সুরেশ সি অঙ্গদির প্রয়াণে মন্ত্রিসভা গভীর শোকপ্রকাশ করেছে। তাঁর প্রয়াণে দেশ একজন বিশিষ্ট নেতা, শিক্ষাবীদ, বিশিষ্ট সংসদ সদস্য এবং দক্ষ প্রশাসককে হারিয়েছে। ১৯৫৫ সালের পয়লা জুন কর্ণাটকের বেলাগাভি জেলার কে কে কোপ্পা গ্রামে জন্মগ্রহণ করেন শ্রী অঙ্গদি। বেলাগাভির এসএসএস সমিতি কলেজ থেকে স্নাতক পাশ করার পর বেলাগাভির রাজা লাকামগৌদা ল কলেজ থেকে আইন বিষয়ে ডিগ্রি লাভ করেন। বিজেপি-র সদস্য হিসেবে তিনি ১৯৬৬ সালে বেলাগাভি জেলার দলের সহ-সভাপতি হন। ২০০১ সালে তিনি বেলাগাভি জেলা ইউনিটের সভাপতি হিসেবে মনোনিত হন। তিনি ২০০৪ সালে বেলাগাভি লোকসভা কেন্দ্রে দলের প্রার্থী হিসেবে নির্বাচিত হওয়ার আগে পর্যন্ত এই পদেই প্রতিষ্ঠিত ছিলেন। চতুর্দশ লোকসভা নির্বাচনে তিনি বড় ব্যবধানে জয়লাভ করেন। বেলাগাভি লোকসভা কেন্দ্র থেকে তিনি পরপর তিন বার ২০০৯, ২০১৪ এবং ২০১৯এ নির্বাচিত হন। তিনি খাদ্য, ক্রেতা বিষয়ক এবং গণবন্টন সম্পর্কিত সংসদীয় স্থায়ী কমিটির সদস্য হিসেবে দায়িত্ব পালন করেছেন। মানব সম্পদ উন্নয়ন এবং প্রতিরক্ষার পাশাপাশি অর্থ মন্ত্রকেরও পরামর্শক কমিটির সদস্য ছিলেন। সাসংদ সদস্যদের জন্য পেনশন, ভাতা, বেতন সম্পর্কিত যুগ্ম কমিটির সদস্যও ছিলেন তিনি। কেন্দ্রীয় প্রত্যক্ষ কর, হাউস কমিটি এবং কমিটি অন পিটিশন সম্পর্কিত উপদেষ্টা কমিটির দায়িত্বভারও সামলেছেন। ২০১৯ সালের মে মাসে শ্রী অঙ্গদি রেল প্রতিমন্ত্রী হন। তিনি দরিদ্র শ্রেণীর মানুষের জন্য শিক্ষা, কৃষি, শিল্প ক্ষেত্রে অগ্রগতিতে অগ্রণী ভূমিকা পালন করেছিলেন এবং একাধিক সামাজিক ও সাংস্কৃতিক কর্মকান্ডে যুক্ত ছিলেন। তিনি ২০০৯ সাল থেকে বেলগাঁওয়ের সুরেশ অঙ্গদি এডুকেশন ফাউন্ডেশনের চেয়ারম্যানও ছিলেন। তিনি বই পড়তে এবং ঘুরতে ভালোবাসতেন। মন্ত্রিসভা সরকার ও সমগ্র দেশবাসীর পক্ষ থেকে শোক-সন্তপ্ত পরিবারের প্রতি আন্তরিক সমবেদনা জানাচ্ছে।’
নভরোজ উপলক্ষে দেশবাসীকে শুভেচ্ছা প্রধানমন্ত্রীর

নভরোজ উপলক্ষে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রীনরেন্দ্র মোদী। এক বার্তায় তিনি বলেছেন : “পার্সিসম্প্রদায়কে জানাই নভরোজ মুবারক! আগামী বছরটি আরও সুখ ও সম্প্রীতি বহন করে নিয়েআসুক। প্রার্থনা করি প্রত্যেকের স্বপ্ন ও আশা-আকাঙ্খা যেন চরিতার্থতা লাভ করে”।
রাষ্ট্রায়ত্ত ব্যাঙ্কগুলির সংযুক্তিকরণে বিকল্পব্যবস্থা অনুসরণ করার প্রস্তাবেনীতিগত অনুমোদন কেন্দ্রীয় মন্ত্রিসভার

একবিকল্প ব্যবস্থার মাধ্যমে রাষ্ট্রায়ত্ত ব্যাঙ্কগুলির সংযুক্তিকরণের প্রস্তাবে আজনীতিগতভাবে অনুমোদন দিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীরনেতৃত্বে অনুষ্ঠিত মন্ত্রিসভার বৈঠকে গৃহীত এই সিদ্ধান্ত রাষ্ট্রায়ত্তব্যাঙ্কগুলির সংযুক্তিকরণ প্রস্তাবের দ্রুত বাস্তবায়নকে সম্ভব করে তুলবে।ব্যাঙ্কগুলিকে যথেষ্ট শক্তিশালী ও প্রতিযোগিতামুখী করে তোলার লক্ষ্যেই এইসংযুক্তিকরণের প্রস্তাব কেন্দ্রীয় মন্ত্রিসভার বিবেচনা ও সিদ্ধান্ত গ্রহণের জন্যপেশ করা হয়েছিল। রাষ্ট্রায়ত্তব্যাঙ্কগুলির সংযুক্তিকরণের লক্ষ্যে বিকল্প ব্যবস্থার উল্লেখযোগ্য দিকগুলি হল : · শক্তিশালীএবং প্রতিযোগিতামুখী ব্যাঙ্ক গড়ে তোলার সিদ্ধান্ত বাণিজ্যিক চিন্তাভাবনা অনুসরণকরেই গ্রহণ করা হচ্ছে । · ব্যাঙ্কপর্ষদগুলির পক্ষ থেকে এজন্য প্রথমেই কাজ শুরু করা প্রয়োজন। · নীতিগতঅনুমোদনের জন্য ব্যাঙ্কগুলির কাছ থেকে পাওয়া সংযুক্তিকরণ প্রস্তাব পেশ করা হবেবিকল্প ব্যবস্থা গড়ে তোলার সঙ্গে যুক্ত কর্তৃপক্ষের কাছে। · নীতিগতঅনুমোদনের পর প্রচলিত আইন এবং সেবির নীতি-নির্দেশিকা অনুসরণ করে পরবর্তী পদক্ষেপগ্রহণ করা হবে ব্যাঙ্কগুলির পক্ষ থেকে। · ভারতীয়শীর্ষ ব্যাঙ্কের সঙ্গে পরামর্শক্রমে চূড়ান্ত কর্মসূচিটি বিজ্ঞপ্তির মাধ্যমে প্রকাশকরা হবে কেন্দ্রীয় সরকারের পক্ষ থেকে। /
পবিত্র ঈদ-উল-জোহা উপলক্ষে বিশ্বের মুসলিম সম্প্রদায়কে প্রধানমন্ত্রীর শুভেচ্ছা

প্রধানমন্ত্রী শ্রী নরেন্দ্র মোদী পবিত্র ঈদ-উল-জোহা উপলক্ষে বিশ্বের মুসলিম সম্প্রদায়কে শুভেচ্ছা জানিয়েছেন। এক শুভেচ্ছা বার্তায় প্রধানমন্ত্রী বলেছেন, “পবিত্র ঈদ-উল-জোহার বিশেষ মূহুর্তে বিশ্বের মুসলিম সম্প্রদায়ের মানুষজনকে আমার উষ্ণ শুভেচ্ছা ও অভিনন্দন জানাই”।
প্রধানমন্ত্রী উত্তরপ্রদেশের বিনিয়োগ বৃদ্ধি এবং সহজে ব্যবসার উদ্যোগের প্রশংসা করেছেন

প্রধানমন্ত্রী শ্রী নরেন্দ্র মোদী বিগত চার বছর ধরে উত্তরপ্রদেশের বিনিয়োগ বৃদ্ধি এবং সহজে ব্যবসার উদ্যোগের প্রশংসা করেছেন। উত্তরপ্রদেশের মুখ্যমন্ত্রী যোগী আদিত্যনাথের কার্যালয় থেকে দেওয়া টুইটের বিষয়ে মন্তব্য করে প্রধানমন্ত্রী এক টুইট বার্তায় জানিয়েছেন যে, গ্রামাঞ্চল এবং ছোট শহরগুলিতেও এই সাফল্যের প্রভাব পড়েছে।
আম্বেদকর জন্মজয়ন্তীতে দেশবাসীকে শুভেচ্ছা ও অভিনন্দন প্রধানমন্ত্রীর

আম্বেদকর জয়ন্তীতে দেশবাসীকে শুভেচ্ছা ও অভিনন্দন জানিয়েছেন প্রধানমন্ত্রী শ্রী নরেন্দ্র মোদী। এক বার্তায় তিনি বলেছেন : “আম্বেদকর জয়ন্তীতে সকলকে অভিনন্দন জানাই। সমাজের দরিদ্রতম ও প্রান্তিক স্তরের লক্ষ লক্ষ মানুষের মনে আশা জাগিয়ে তুলেছিলেন পূজ্য বাবাসাহেব। দেশের সংবিধান রচনার কাজে তাঁর প্রচেষ্টার জন্য আমরা তাঁর কাছে ঋণী। তাই সকল দেশবাসীকে আম্বেদকরের জন্মজয়ন্তীতে শুভেচ্ছা জানাই। জয় ভীম!”
বারানসীতে প্রধানমন্ত্রী : মাল্টি-মডেল টার্মিনাল জাতির উদ্দেশে উৎসর্গ করলেন

প্রধানমন্ত্রী শ্রী নরেন্দ্র মোদী আজ বারানসী সফর করেন। তিনি ২ হাজার ৪০০ কোটি টাকার বিভিন্ন প্রকল্পের উদ্বোধন ও শিলান্যাস করেন। প্রধানমন্ত্রী গঙ্গানদীর ওপর মাল্টি-মডেল টার্মিনালটি জাতির উদ্দেশে উৎসর্গ করেন এবং প্রথম পণ্য পরিবাহী কার্গো’কে স্বাগত জানান। তিনি বারানসী রিং রোড ফেস – ১ – এর সূচনা করেন। জাতীয় সড়ক ৫৬ নম্বরের অন্তর্গত বাবদপুর – বারানসী শাখার সড়কে চার লেন করার প্রকল্পটি সূচনা করেন। এছাড়াও, বারানসীতে বিভিন্ন উন্নয়নমূলক প্রকল্পের উদ্বোধন ও শিলান্যাস করেন তিনি। এক বিশাল জনসভায় ভাষণে প্রধানমন্ত্রী বলেন, পূর্ব ভারত তথা পূর্বাঞ্চল ও কাশীর জন্য সামগ্রিকভাবে সারা দেশের জন্য আজকের দিনটি ঐতিহাসিক। আজ যে উন্নয়নমূলক কাজ হয়েছে, তা আরও বহুযুগ আগেই শেষ হতে পারতো। তিনি বলেন, বারানসীর সঙ্গে সঙ্গে সারা দেশ এখন প্রত্যক্ষ করছে যে, কি করে পরবর্তী প্রজন্মের পরিকাঠামো যোগাযোগের মাধ্যমকে বদলে দিতে পারে। বারানসীতে প্রথম আন্তঃজলপথ পণ্য পরিবাহী জাহাজটির আগমনের প্রসঙ্গ উত্থাপন করে প্রধানমন্ত্রী বলেন, পূর্ব উত্তর প্রদেশ বর্তমানে জলপথে বঙ্গোপসাগরের সঙ্গে সংযুক্ত। সড়ক যোগাযোগ ও নমামি গঙ্গে সহ অন্যান্য যে প্রকল্পগুলির উদ্বোধন ও শিলান্যাস হয়েছে সেগুলির বিষয়েও তিনি উল্লেখ করেন। প্রধানমন্ত্রী বলেন, আন্তঃজলপথ যোগাযোগ ব্যবস্থা সময় ও অর্থ সাশ্রয় করবে। সড়কপথে ভিড় কমাতে সহায়ক হবে, জ্বালানি খরচ কমাবে এবং যানবাহন থেকে দূষণ ছড়ায় – তার পরিমাণও কম করবে। তিনি বলেন, বাবদপুর বিমানবন্দরের সঙ্গে বারানসীর সংযোগকারী যে রাস্তাটি তৈরি হয়েছে, এটি চলাচলের সুবিধা প্রদানের পাশাপাশি পর্যটকদের জন্যও আকর্ষণীয় হবে। প্রধানমন্ত্রী বলেন, আধুনিক পরিকাঠামো ব্যবস্থা গত চার বছরে উন্নয়নে দ্রুত গতি এনেছে। দূরবর্তী এলাকায় বিমানবন্দর, উত্তর-পূর্ব ভারতের সঙ্গে রেল যোগাযোগ ব্যবস্থা ও নানা সড়ক কেন্দ্রীয় সরকারের কাজের পরিচয় বহন করছে। প্রধানমন্ত্রী বলেন, এখনও পর্যন্ত নমামি গঙ্গে প্রকল্পে ২৩ হাজার কোটি টাকার কাজের অনুমোদন দেওয়া হয়েছে। গঙ্গা তীরবর্তী গ্রামগুলি সহ প্রায় সব গ্রামই এখন খোলা জায়গায় শৌচমুক্ত। এই প্রকল্পগুলি গঙ্গাকে স্বচ্ছ ও পরিষ্কার করতে কেন্দ্রীয় সরকারের দায়বদ্ধতার পরিচায়ক। …
রিও, ২০১৬ প্যারালিম্পিক্‌স-এ সোনা ও ব্রোঞ্জ পদক জয়ী দুই ক্রীড়াবিদকেঅভিনন্দন প্রধানমন্ত্রীর

রিও,২০১৬ প্যারালিম্পিক্‌স-এ যথাক্রমে সোনা ও ব্রোঞ্জ পদক জয়ী মারিয়াপ্পান থাঙ্গাভেলু এবংবরুণ সিং ভাতিকে অভিনন্দন জানিয়েছেন প্রধানমন্ত্রী শ্রী নরেন্দ্র মোদী। তাঁরাদু’জনেই পুরুষদের হাইজাম্প বিভাগে এই পদক লাভ করেছেন। এই উপলক্ষে তাঁর অভিনন্দনবার্তায় প্রধানমন্ত্রী বলেছেন : “ভারতআজ বিশেষভাবে সম্মানিত! রিও, ২০১৬ প্যারালিম্পিক্‌স-এ সোনা জেতার জন্য মারিয়াপ্পানথাঙ্গাভেলু এবং ব্রোঞ্জ পদক জয়ী বরুণ সিং ভাতিকে অভিনন্দন জানাই।”
ভারত-রোয়ান্ডা বিমান পরিষেবা চুক্তিরপ্রস্তাবে অনুমোদন কেন্দ্রীয় মন্ত্রিসভার

ভারত ও রোয়ান্ডার মধ্যে বিমান পরিষেবা চুক্তি সংক্রান্ত একটি প্রস্তাব গতকাল অনুমোদিত হ’লপ্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে। দু’দেশের মধ্যেএই চুক্তি স্বাক্ষরের ফলে দ্বিপাক্ষিক বাণিজ্য, বিনিয়োগ, পর্যটন এবং সাংস্কৃতিকবিনিময় কর্মসূচি বিশেষভাবে উৎসাহ লাভ করবে। এর সুবাদে প্রসার ও বিকাশ ঘটবে অসামরিকপরিবহণ ক্ষেত্রটির। ভারত ওরোয়ান্ডার মধ্যে বিমান পরিষেবার পথ ধরে সংযোগ ও যোগাযোগ বৃদ্ধির পাশাপাশি দুটিদেশেরই বিমান পরিবহণ সংস্থাগুলির মধ্যে বাণিজ্যিক প্রচেষ্টাও বিশেষভাবে প্রসার লাভকরবে।
প্রধানমন্ত্রী শ্রী অমরনাথ পবিত্র গুহার কাছে মেঘ ভাঙা বৃষ্টিতে জীবনহানির ঘটনায় শোকপ্রকাশ করেছেন

নয়াদিল্লী, ৮ জুলাই, ২০২২ প্রধানমন্ত্রী শ্রী নরেন্দ্র মোদী শ্রী অমরনাথ পবিত্র গুহার কাছে মেঘ ভাঙা বৃষ্টিতে জীবনহানির ঘটনায় শোকপ্রকাশ করেছেন। এক ট্যুইট বার্তায় প্রধানমন্ত্রী বলেন, “শ্রী অমরনাথ পবিত্র গুহার কাছে মেঘ ভাঙা বৃষ্টির ঘটনায় আমি দুঃখিত। শোকসন্তপ্ত পরিবার-পরিজনকে জানাই সমবেদনা। পরিস্থিতি পর্যলোচনা, করতে উপ-রাজ্যপাল শ্রী মনোজ সিনহা মহাশয়ের সঙ্গে কথা বলেছি। ত্রাণ ও উদ্ধার কাজ চলছে। ক্ষতিগ্রস্তদের যথা সম্ভব সাহায্য দেওয়া হচ্ছে।”
প্রধানমন্ত্রীকে টেলিফোনের মাধ্যমে শুভেচ্ছা

প্রধানমন্ত্রী শ্রী নরেন্দ্র মোদীকে সদ্য সমাপ্ত সাধারণ নির্বাচনে বিপুল জয়ের জন্য ২৬শে মে পাকিস্তানের প্রধানমন্ত্রী ইমরান খান, মালদ্বীপের প্রাক্তন রাষ্ট্রপতি মহামেদ নাশিদ এবং নেপালের প্রাক্তন প্রধানমন্ত্রী মাধব নেপাল টেলিফোন করে শুভেচ্ছা জানান। পাকিস্তানের প্রধানমন্ত্রী শ্রী ইমরান খান তাঁকে টেলিফোনে শুভেচ্ছা জানানোয় পাক প্রধানমন্ত্রীকে ধন্যবাদ জানিয়েছেন শ্রী মোদী। এই প্রসঙ্গে প্রতিবেশীদের জন্য অগ্রাধিকারের নীতির বিষয় উল্লেখ করে শ্রী মোদী, পাকিস্তানের প্রধানমন্ত্রীকে দারিদ্র্য দূরীকরণের জন্য যৌথ প্রয়াসে উদ্যোগী হওয়ার আমন্ত্রণ জানান। প্রধানমন্ত্রী বলেন, এই অঞ্চলে শান্তি, প্রগতি এবং সমৃদ্ধির লক্ষ্যে সহযোগিতার জন্য আস্থা অর্জনের পাশাপাশি, হিংসা এবং সন্ত্রাসবাদ মুক্ত পরিবেশ গড়ে তুলতে হবে। মালদ্বীপের প্রাক্তন রাষ্ট্রপতি শ্রী নাশিদ প্রধানমন্ত্রীকে ঐতিহাসিক জয়ের অভিনন্দন জানান। সাম্প্রতিক সময়ে মালদ্বীপ ও ভারতের মধ্যে সম্পর্ক আরও মজবুত হয়েছে বলে তিনি উল্লেখ করেন। এই অঞ্চলে চরমপন্থা এবং মৌলবাদের বিরুদ্ধে লড়াইয়ে তিনি উভয় রাষ্ট্রের মধ্যে নিবিড় সহযোগিতার ওপর জোর দেন। শ্রী নরেন্দ্র মোদী তাঁকে সংবর্ধনা দেওয়ার জন্য মালদ্বীপের প্রাক্তন রাষ্ট্রপতিকে ধন্যবাদ জানান। এই অঞ্চলের শান্তি, প্রগতি এবং উন্নয়নের জন্য উভয় দেশের মধ্যে দৃঢ়, পারস্পরিক স্বার্থ রক্ষা বজায় রেখে সর্বস্তরের অংশীদারিত্বের প্রশ্নে শ্রী মোদী তাঁর অঙ্গীকার আবারও ব্যক্তি করেন। শ্রী মাধব নেপাল প্রধানমন্ত্রী শ্রী নরেন্দ্র মোদীকে তাঁর দল এবং জোটের ঐতিহাসিক বিপুল জয়ে উষ্ণ অভিনন্দন জানিয়েছেন। তিনি আশা করেন, বিশ্বের অগ্রণী শক্তি হিসেবে ভারত আত্মপ্রকাশ করবে। উষ্ণ অভিনন্দন জানানোর জন্য শ্রী নেপালকে ধন্যবাদ জানান শ্রী মোদী। ভারত ও নেপালের মধ্যে ঐতিহাসিক বন্ধুত্বপূর্ণ সম্পর্ককে আরও দৃঢ় করার লক্ষ্যে প্রধানমন্ত্রী কাজ করে যাবেন বলে জানিয়েছেন। /
রাজ্যের বিভিন্ন অংশে প্রবল বৃষ্টি ও বন্যার দরুন প্রভাবিত মানুষকে সাহায্য করতে কেন্দ্রীয় সরকার মধ্যপ্রদেশ সরকারের সঙ্গে ঘনিষ্টভাবে কাজ করছে : প্রধানমন্ত্রী

নতুন দিল্লি, ৪ আগস্ট, ২০২১ রাজ্যের বিভিন্ন অংশে প্রবল বৃষ্টি এবং বন্যার দরুন প্রভাবিত মানুষকে সাহায্য করতে মধ্যপ্রদেশ সরকারের সঙ্গে কেন্দ্র ঘনিষ্ট সমন্বয় বজায় রেখে কাজ করছে বলে প্রধানমন্ত্রী শ্রী নরেন্দ্র মোদী জানিয়েছেন। শ্রী মোদী রাজ্যের মুখ্যমন্ত্রী শ্রী শিবরাজ সিং চৌহানের সঙ্গে কথা বলে পরিস্থিতি পর্যালোচনা করেছেন। এক ট্যুইটে প্রধানমন্ত্রী বলেছেন, “রাজ্যের বিভিন্ন অংশে প্রবল বৃষ্টি এবং বন্যার দরুন প্রভাবিতদের সাহায্য করতে কেন্দ্রীয় সরকার, মধ্যপ্রদেশ সরকারের সঙ্গে ঘনিষ্ট সমন্বয় বজায় রেখে কাজ করছে। আমি মুখ্যমন্ত্রী শ্রী শিবরাজ সিং চৌহানের সঙ্গে কথা বলে পরিস্থিতি পর্যালোচনা করেছি। আমি প্রত্যেকের সুরক্ষা ও মঙ্গল কামনা করি।”
প্রধান প্রধান বন্দর কর্তৃপক্ষ বিল ২০১৬’র সংশোধনপ্রস্তাবে সম্মতি কেন্দ্রীয় মন্ত্রিসভার

প্রধান প্রধান বন্দর কর্তৃপক্ষ বিল ২০১৬-তে সরকারিভাবে সংশোধন আনার প্রস্তাবেআজ অনুমোদন দিল কেন্দ্রীয় মন্ত্রিসভা। এই বিলটি বর্তমানে সংসদে মুলতুবি রয়েছে।দপ্তর- সংশ্লিষ্ট সংসদীয় স্থায়ী কমিটির সুপারিশক্রমেই এই সংশোধন প্রস্তাব নিয়ে আসাহয়। বিলের যে সমস্ত বিষয়ে পরিবর্তন আনার প্রস্তাব করা হয়েছে, তার মধ্যে রয়েছে –কর্মরত কর্মীদের মধ্য থেকে বন্দর কর্তৃপক্ষ পর্ষদ নিযুক্ত শ্রম প্রতিনিধির সংখ্যা একথেকে বাড়িয়ে দুই করা, শ্রমিক-কর্মী স্বার্থ রক্ষাকারী সদস্য-প্রতিনিধির কার্যকালেরমেয়াদ তিন বছরে নির্দিষ্ট রাখা, সংশ্লিষ্ট সদস্যকে উপুর্যপরি দুটি মেয়াদের বেশিপ্রতিনিধিত্ব করার সুযোগ না দেওয়া, অবসর গ্রহণের সঙ্গে সঙ্গে পর্ষদের সদস্য পদথেকে তাঁকে সরিয়ে দেওয়া, বন্দর কর্তৃপক্ষ পর্ষদের ন্যূনতম সদস্য সংখ্যা দুই এবংসর্বাধিক চার-এ বেঁধে রাখা, প্রিসাইডিং অফিসার এবং অ্যাডজুডিকেটরি বোর্ডেরসদস্যদের এক নির্বাচক কমিটির সুপারিশক্রমে কেন্দ্রীয় সরকার দ্বারা নিযুক্তি, প্রিসাইডিংঅফিসার এবং অ্যাডজুডিকেটরি বোর্ডের সদস্যদের সুনির্দিষ্ট নিয়মনীতি অনুসরণ করে পদথেকে অপসারণের জন্য কেন্দ্রীয় সরকারকে ক্ষমতাদান ইত্যাদি।
দীর্ঘমেয়াদি ভিসায় এ দেশে বসবাসকারীব্যক্তিদের জন্য কয়েকটি বিশেষ সুযোগ-সুবিধাদানের প্রস্তাব অনুমোদিত কেন্দ্রীয় মন্ত্রিসভায়

আফগানিস্তান, বাংলাদেশ এবং পাকিস্তানের সংখ্যালঘু সম্প্রদায়ের যে সমস্ত নাগরিক দীর্ঘমেয়াদি ভিসা (এলটিভি) নিয়ে ভারতে আসবেন তাঁদের জন্য কয়েকটি সুযোগ-সুবিধাদানের সিদ্ধান্ত নিল কেন্দ্রীয় মন্ত্রিসভা। প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত মন্ত্রিসভার বৈঠকে আজ স্থির হয় যে ঐ দেশগুলি থেকে যে সমস্ত হিন্দু, শিখ, বৌদ্ধ, জৈন, পার্সি ও খ্রীষ্ট ধর্মাবলম্বী নাগরিক দীর্ঘমেয়াদি ভিসার ভিত্তিতে এ দেশে অবস্থান করবেন, তাঁদের কতকগুলি অসুবিধা দূর করার দিকে বিশেষভাবে নজর দেওয়া হবে। মন্ত্রিসভার এই সিদ্ধান্তের ফলে ঐ বিদেশি নাগরিকরা দীর্ঘমেয়াদি ভিসায় এ দেশে অবস্থানকালে : • ব্যাঙ্ক অ্যাকাউন্ট খুলতে পারবেন। • নিজে বাস করার জন্য অথবা স্বনির্ভর কর্মসংস্থানের লক্ষ্যে সম্পত্তি ক্রয় করতে পারবেন। • স্বনির্ভর কর্মসংস্থানের সুযোগ লাভ করবেন। • ড্রাইভিং লাইসেন্স, প্যান কার্ড ও আধার কার্ড পাওয়ারও সুযোগ পাবেন। • এ দেশে অবস্থানকালে বিভিন্ন রাজ্য ও কেন্দ্রশাসিত অঞ্চলে বিনা বাধায় যাতায়াত করতে পারবেন। • এক রাজ্য থেকে অন্য রাজ্যে তাঁদের দীর্ঘমেয়াদি ভিসা স্থানান্তর করার সুযোগ পাবেন। • সঠিক সময়ে স্বল্পমেয়াদি ভিসার পুনর্নবীকরণ বা এলটিভি-র জন্য আবেদন না করলে পেনাল্টি থেকে মুক্তি পাবেন। • বর্তমান বাসস্থান থেকেই এলটিভি-র জন্য আবেদন জানাতে পারবেন যদিও অনুমতি ছাড়াই তাঁরা ইতিমধ্যেই নতুন জায়গায় স্থানান্তরিত হয়ে থাকেন। ২০০৯-এর নাগরিকত্বের নিয়মকানুন সংশোধনের ফলে নাগরিকত্ব গ্রহণের ক্ষেত্রেও এই ব্যক্তিরা কিছু কিছু সুযোগ-সুবিধা ভোগ করবেন। বিভিন্ন জেলাশাসক ও কালেক্টরদের ক্ষমতা দেওয়া হবে সংশ্লিষ্ট আবেদনকারীকে আনুগত্যের শপথ গ্রহণ করানোর জন্য। দেশের সাতটি রাজ্যের ১৬টি জেলার কালেক্টরদের হাতে এই ক্ষমতা দেওয়া হবে দু’বছরের জন্য। এই রাজ্যগুলি হল ছত্তিশগড়, গুজরাট, মধ্যপ্রদেশ, মহারাষ্ট্র, দিল্লি, রাজস্থান ও উত্তরপ্রদেশ। জেলাগুলি হল – রায়পুর, আমেদাবাদ, গান্ধীনগর, কচ্ছ, ভোপাল, ইন্দোর, নাগপুর, মুম্বাই, পুণে, থানে, পশ্চিম দিল্লি, দক্ষিণ দিল্লি, যোধপুর, জয়সলমীর, জয়পুর ও লক্ষ্ণৌ। নাগরিকত্বের নথিভুক্তির জন্য বর্তমানে ৩ হাজার টাকা থেকে ১৫ হাজার পর্যন্ত যে ফি গ্রহণ করা হয়, তা হ্রাস করে করা হবে ১০০ টাকা।
‘সামুদ্রিক নিরাপত্তা বৃদ্ধি : আন্তর্জাতিক সহযোগিতার ক্ষেত্রে একটি অনুসন্ধানের বিষয়’ শীর্ষক রাষ্ট্রসংঘ নিরাপত্তা পরিষদের উচ্চস্তরীয় খোলামেলা আলোচনাসভায় প্রধানমন্ত্রী পৌরোহিত্য করবেন

নতুন দিল্লি, ৮ আগস্ট, ২০২১ প্রধানমন্ত্রী শ্রী নরেন্দ্র মোদী আগামীকাল (৯ আগস্ট) বিকেল সাড়ে পাঁচটায় ভিডিও কনফারেন্সের মাধ্যমে 'সামুদ্রিক নিরাপত্তা বৃদ্ধি : আন্তর্জাতিক সহযোগিতার ক্ষেত্রে একটি অনুসন্ধানের বিষয়' শীর্ষক রাষ্ট্রসংঘ নিরাপত্তা পরিষদের এক উচ্চস্তরীয় খোলামেলা আলোচনাসভায় পৌরোহিত্য করবেন। এই আলোচনাসভায় রাষ্ট্রসংঘ নিরাপত্তা পরিষদের সদস্য দেশগুলির সরকার প্রধান ও রাষ্ট্র প্রধানরা যোগ দেবেন বলে মনে করা হচ্ছে। এছাড়াও রাষ্ট্রসংঘের শীর্ষ স্থানীয় আধিকারিক এবং গুরুত্বপূর্ণ আঞ্চলিক সংগঠনগুলির প্রতিনিধিরাও আলোচনাসভায় যোগ দেবেন। সামুদ্রিক অপরাধ দমন এবং নিরাপত্তা হীনতা তথা নৌ-বাণিজ্য ক্ষেত্রে সহযোগিতাকে আরও মজবুত করার মত বিষয়গুলি নিয়ে সভায় খোলামেলা আলোচনা হবে। রাষ্ট্রসংঘ নিরাপত্তা পরিষদে সামুদ্রিক নিরাপত্তা ও অপরাধ সম্পর্কিত বিভিন্ন দিক নিয়ে ইতিমধ্যেই আলোচনা হয়েছে এবং সেই প্রেক্ষিতে প্রস্তাবও পাশ হয়েছে। অবশ্য, এই প্রথম সামুদ্রিক নিরাপত্তা নিয়ে পৃথক ভাবে পরিষদের পক্ষ থেকে উচ্চপর্যায়ে এধরণের আলোচনাসভার আয়োজন করা হয়েছে। এটা অত্যন্ত বাস্তব যে, কোন একটি দেশ একক ভাবে সামুদ্রিক নিরাপত্তার বিবিধ চ্যালেঞ্জ প্রতিরোধে সক্ষম নয়। তাই, রাষ্ট্রসংঘ নিরাপত্তা পরিষদে এরকম একটি গুরুত্বপূর্ণ বিষয় নিয়ে খোলামেলা ও ব্যাপক আলোচনার প্রয়োজনীয়তা রয়েছে। সামুদ্রিক নিরাপত্তার ক্ষেত্রে একটি সুসংবদ্ধ প্রয়াস গ্রহণ নৌ-বাণিজ্য ক্ষেত্রের সুরক্ষা ও সহায়তায় গুরুত্বপূর্ণ হয়ে ওঠে। সেই সঙ্গে চিরাচরিত ও অচিরাচরিত সামুদ্রিক বিপদগুলির মোকাবিলাও সহজ হয়। উল্লেখ করা যেতে পারে, সিন্ধু সভ্যতার সময় থেকে ভারতের ইতিহাসে মহাসাগরের গুরুত্বপূর্ণ ভূমিকা রয়েছে। আমাদের সভ্যতাগত নৈতিকতার ওপর ভিত্তি করে এটা সর্বদাই বিবেচনা করা হয় যে, অভিন্ন সমৃদ্ধি ও শান্তির ক্ষেত্রে সমুদ্র গুরুত্বপূর্ণ ভূমিকা পালন করে। এই বিষয়টিকে বিবেচনায় রেখে প্রধানমন্ত্রী শ্রী নরেন্দ্র মোদী ২০১৫ সালে এই অঞ্চলে সব দেশের নিরাপত্তা ও অগ্রগতির জন্য 'সাগর' কর্মসূচি গ্রহণ করেন। এই কর্মসূচিতে মহাসাগরের দীর্ঘস্থায়ী সদ্ব্যবহার সহ এই অঞ্চলে এক নিরাপদ ও স্থিতিশীল নৌ-বাণিজ্য ব্যবস্থার কাঠামো গড়ে তোলার ওপর অগ্রাধিকার দেওয়া হয়। ২০১৯-এ পূর্ব এশিয়া শিখর সম্মেলনে 'সাগর' উদ্যোগকে আরও প্রসারিত করার ব্যাপারে পদক্ষেপ গ্রহণ করা হয়। এই উদ্যোগ সম্পর্কে সেসময় আরও বলা হয়, ভারত-প্রশান্তমহাসাগরীয় প্রয়াসের মাধ্যমে 'সাগর' কর্মসূচির ওপর আরও গুরুত্ব দেওয়ার প্রয়োজনীয়তা রয়েছে, যাতে ৭টি গুরুত্বপূর্ণ বিষয়ে আরও বেশি নজর দেওয়া যায়। এগুলি হল – সামুদ্রিক নিরাপত্তা সহ সামুদ্রিক বাস্তুতন্ত্র; সামুদ্রিক সম্পদ; দক্ষতা বৃদ্ধি ও সম্পদ ভাগাভাগি; বিপর্যয় ঝুঁকি হ্রাস ও ব্যবস্থাপনা; বিজ্ঞান, প্রযুক্তি ও শিক্ষা প্রতিষ্ঠানগুলির মধ্যে সহযোগিতা এবং বাণিজ্যিক যোগাযোগ ও নৌ পরিবহণ। নিরাপত্তা পরিষদের উচ্চস্তরীয় এই আলোচনাসভায় প্রথম ভারতীয় প্রধানমন্ত্রী হিসেবে শ্রী মোদী পৌরোহিত্য করতে চলেছেন। রাষ্ট্রসংঘ নিরাপত্তা পরিষদের ওয়েবসাইটে এই আলোচনাসভা সরাসরি সম্প্রচারিত হবে আগামীকাল ভারতীয় সময় বিকেল ৫টা ৩০ মিনিট থেকে।
আন্তর্জাতিক সন্ত্রাসবাদের মোকাবিলায় ভারত-বাহরিন চুক্তি

আন্তর্জাতিক সন্ত্রাসবাদের মোকাবিলায় ভারত ও বাহরিনের মধ্যে যে সহযোগিতা চুক্তিটি ইতিমধ্যেই সম্পাদিত হয়েছে সে বিষয়ে কর্মপরবর্তী অনুমোদন দিয়েছে কেন্দ্রীয় মন্ত্রিসভা।আজ প্রধানমন্ত্রী শ্রী নরেন্দ্র মোদীর নেতৃত্বে অনুষ্ঠিত কেন্দ্রীয় মন্ত্রিসভার বৈঠকে আলোচনার পর ঐ চুক্তিটির ব্যাপারে সম্মতি দেওয়া হয়।আন্তর্জাতিক ক্ষেত্রে সন্ত্রাসবাদের মোকাবিলা ছাড়াও সংগঠিত অপরাধ দমন, বেআইনি মাদক পাচার রোধ ইত্যাদি ক্ষেত্রেও ঐ চুক্তিটি কার্যকর হবে। এই চুক্তির আওতায় দুটি দেশকেই ক্ষমতা দেওয়া হয়েছে উপযুক্ত প্রতিরোধ ব্যবস্থা গড়ে তুলতে এবং তদন্ত ও অনুসন্ধানের মাধ্যমে অপরাধীদের বিরুদ্ধে অভিযোগ দায়ের করতে।এর ফলে, দু’দেশের আইন বলবৎকারী সংস্থা এবং গোয়েন্দা বিভাগের মধ্যে ঘনিষ্ঠ যোগসূত্র গড়ে উঠবে।
জাতীয় স্বাস্হ্য মিশনের অগ্রগতি সহ এই মিশনের ক্ষমতাপ্রাপ্ত প্রোগ্রাম কমিটি এবং স্টিয়ারিং গ্রুপের সিদ্ধান্ত সম্পর্কে মন্ত্রিসভাকে অবহিত করা হয়েছে

প্রধানমন্ত্রী শ্রী নরেন্দ্র মোদীর পৌরহিত্যে অনুষ্ঠিত কেন্দ্রীয় মন্ত্রিসভার বৈঠকে জাতীয় স্বাস্হ্য মিশনের অগ্রগতি সহ এই মিশনের ক্ষমতাপ্রাপ্ত প্রোগ্রাম কমিটি এবং স্টিয়ারিং গ্রুপের সিদ্ধান্ত সম্পর্কে অবহিত করা হয়েছে। বিগত ৫ বছর এবং ২০১৭-১৮তে জাতীয় স্বাস্হ্য মিশনের আওতায় অর্জিত সাফল্যগুলির মধ্যে রয়েছে- মাতৃত্বকালীন মৃত্যুহার ২০১০-১২র ১৭৮ থেকে ২০১৪-১৬তে ২.৭ শতাংশ কমে ১৩০ হয়েছে। একইভাবে নবজাতকের মৃত্যুহার ২০১১ সালের ৪৪ থেকে কমে ২০১৬তে ৩৪-এ দাঁড়িয়েছে। ২০১৫ থেকে ২০১৮তে বার্ষিক নবজাতক মৃত্যুহার ৮.১ শতাংশ হারে কমেছে। ৫ বছরের নিচে শিশুমৃত্যু হার ২০১১র ৫৫ থেকে কমে ২০১৬তে ৩৯ হয়েছে। ২০১৫-১৬তে ৫ বছরের কম বয়সী শিশুমৃত্যু হার ৯.৩ শতাংশ হারে কমেছে। এছাড়াও বিভিন্ন রোগব্যাধি সংক্রান্ত স্বাস্হ্য সূচকেও লক্ষ্যণীয় অগ্রগতি ঘটেছে- ম্যালেরিয়া ও কৃমি আক্রান্তের ঘটনা ২০১১র ১.০ থেকে কমে ২০১৬তে ০.৮৪ হয়েছে। ২০১৭তে ম্যালেরিয়া জনিত মৃত্যু ৭০ শতাংশ এবং আক্রান্তের সংখ্যা ৩০ শতাংশ হ্রাস পেয়েছে। যক্ষ্মা আক্রান্তের সংখ্যা প্রতি লক্ষে ২০১৩র ২৩৪ থেকে কমে ২০১৭তে ২০৪ হয়েছে। একইভাবে যক্ষ্মা জনিত মৃত্যুর ঘটনা ২০১৬র ৩২ থেকে কমে ২০১৭তে ২১ হয়েছে। পোলিও আক্রান্তের সংখ্যা অবশ্য ২০১৭র ৫৫৪ থেকে বেড়ে ২০১৮র মার্চ পর্যন্ত ৫৭১-এ পৌঁছেছে। দেশের সমস্ত ব্লকে ১০ হাজার জনসংখ্যা পিছু কালাজ্বরে আক্রান্তের ঘটনা ১ শতাংশের কাছাকাছি কমেছে। ২০১৬তে আক্রান্তের সংখ্যা ৯৪ থেকে কমে ২০১৭তে ৭২এ পৌঁছেছে। একইভাবে তামাক সেবনের ফলে সৃষ্ট চারটি প্রধান অসংক্রামক ব্যাধি যেমন- ক্যান্সার, ডায়াবেটিস, স্ট্রোক, হৃদরোগ এবং ফুসফুসের জটিল অসুখ আক্রান্তের সংখ্যা ২০০৯-১০এর ৩৪.৬ থেকে ৬ শতাংশ কমে ২০১৬-১৭তে ২৮.৬ শতাংশ হয়েছে।